चेल्सीमा तलब कट्टा नगरिने
चेल्सीले शनिबार आफ्नो पहिलो रोजाइको टिमका खेलाडीको तलब कट्टा नगर्ने  जनाएको छ । कोरोना भाइरस संक्रमणको महामारीबीच खर्च कम गर्न खेलाडीको तलब काट्ने क्रमलाई चेल्सीले उपयुक्त मानेन ।
लन्डन — चेल्सीले शनिबार आफ्नो पहिलो रोजाइको टिमका खेलाडीको तलब कट्टा नगर्ने जनाएको छ । कोरोना भाइरस संक्रमणको महामारीबीच खर्च कम गर्न खेलाडीको तलब काट्ने क्रमलाई चेल्सीले उपयुक्त मानेन ।तर इंग्लिस प्रिमियर लिग क्लबले भने आफ्ना खेलाडीलाई पारिश्रमिकको निश्चित भाग भने महामारीका बेला च्यारिटीका लागि प्रदान गर्न अनुराध गरेको छ । यसअघि क्लबले खेलाडीको १० प्रतिशत तलब काट्नेबारे छलफल भने गरेको थियो ।अर्को प्रिमियर लिग क्लब एस्टन भिल्लाले भने शनिबार नै आफ्ना पहिलो रोजाइका खेलाडी र व्यवस्थापनका कर्मचारीको २५ प्रतिशत तलब काट्ने निर्णय गरेको छ ।लिगमा राम्रो प्रदर्शन गर्न संघर्षरत भिल्लाले आफ्ना तल्लो स्तरका कुनै पनि कर्मचारीको तलब नकाट्ने, बिदामा पनि नराख्ने र सरकारी सहयोग पनि नलिने जनाएको छ ।